NaiveNeuron/SloPal huggingface dataset:
Paška, Pavol, predseda NR SR (2013-01-31):
Pekný deň, dámy a páni. Budeme pokračovať hlasovaním o prerokovaných bodoch. Poprosím pána poslanca Lebockého, aby uviedol v prvom čítaní hlasovanie o vládnom návrhu zákona č. 274 o poľovníctve. Je to tlač 328. (Hlasovanie o vládnom návrhu zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení zákona č. 72/2012 Z. z. a o zmene a doplnení zákona č. 326/2005 Z. z. o lesoch v znení neskorších predpisov , tlač 328.)
Laurenčík, Milan, podpredseda NR SR (2021-09-24):
Ďakujem, pani poslankyňa. Na vaše vystúpenie evidujem jednu faktickú poznámku. Nech sa páči, pán poslanec Martin Fecko.
Glváč, Martin, podpredseda NR SR (2018-05-25):
S reakciou pán poslanec Mihál.
Zmajkovičová, Renáta, podpredsedníčka NR SR (2013-09-11):
Ďakujem, pán minister. A teraz poprosím určeného spoločného spravodajcu zo zahraničného výboru, poslanca Mariána Kéryho, aby informoval Národnú radu o výsledku rokovania výborov a o tomto návrhu vlády. Pán poslanec Hlina, vidím váš procedurálny, ale až uvedieme zákon. Nech sa páči, pán spravodajca.
Soboňa, Juraj, poslanec NR SR (2018-09-19):
Ďakujem pekne, pán predsedajúci. Tak ako tu už bolo spomenuté kolegyňou Evkou Antošovou, naše včelárske organizácie žnú skutočne výsledky z medzinárodných výstav, majú rad zlatých, strieborných aj bronzových medailí, avšak ani raz sa nemôžu zúčastniť na týchto výstavách v súťaži v kategórii destilát z medu, takzvaný, ľudovo zvaný medovec, pretože jednoducho u nás nie legálna možná taká výroba. Podľa odhadov, čo sme konzultovali na Agrokomplexe so Slovenským zväzom včelárov, ročná produkcia by sa, by sa pohybovala v stovkách litrov na Slovensku a vo väčšine prípadov vlastne dôjde k zhodnocovaniu nepredajnej medovine s defektom chute a vône. Pritom vstupná surovina pre fermentačný proces, ten vybraný med je sám osebe zárukou kvality tohto destilátu. Toto sa bežne už praktizuje v okolitých krajinách, ako je Maďarsko, Rakúsko, a určite aj tie, ten med, ktorý vyrobia, a nemôžu ho umiestniť na našom trhu aj z dôvodu toho, že vlastne v našich supermarketoch sa predávajú zo zahraničia nekvalitné suroviny, nekvalitné medy a ľudia, bohužiaľ, kupujú tento nekvalitný med, ktorý je, samozrejme, lacnejší ako od našich prírodných včelárov. Tak aj z toho dôvodu majú problém potom s tou produkciou a vlastne toto by sa, by uvítali, čo som s nimi hovoril, aj v mojom regióne by vlastne uvítali, aby mali možnosť vyrábať destilát z medu. Samozrejme, dá sa vyrobiť 40 %, 60 %, podľa chute, a určite by to malo pozitívny vplyv na rozvoj turistiky a cestovného ruchu, rozvoju vidieka nášho Slovenska.
Jurinová, Erika, podpredsedníčka NR SR (2014-09-10):
Vzhľadom na to, že nebol schválený predchádzajúci procedurálny návrh, žiadam vás v mene všetkých predkladateľov návrhu č.1160 o vyradenie zo schôdze. Takže sťahujeme návrh s parlamentnou tlačou 1160.
Ľ. Vážny, minister dopravy, pôšt a telekomunikácií SR: (2009-10-28):
Účelom predloženého návrhu zákona je v súlade s novou legislatívou Európskej únie prijatou v sektore železničnej dopravy formou takzvaných balíčkov vytvoriť a rozvíjať modernú a kvalitnú železničnú infraštruktúru. Návrh zákona o doprave na dráhach svojím obsahom upravuje podmienky poskytovania dopravných služieb na dráhach dráhovými podnikmi, udeľovanie licencií dráhovým podnikom a prepravu nebezpečného tovaru jednotne so štátmi Spoločenstva, presnejšie práva a povinnosti dopravcov a posilňuje práva cestujúcich vo verejnej osobnej doprave, upravuje povinnosti odosielateľov a príjemcov v nákladnej doprave, vytvára systém certifikácie rušňovodičov, čo tiež prispeje k bezpečnosti prevádzky. Posilňuje trhové prvky v oblasti železničnej dopravy, a tým vytvára konkurencieschopnosť železničnej dopravy s inými druhmi dopravy. V oblasti týkajúcej sa iných druhov dráh nedochádza k podstatným koncepčným zmenám. Nová úprava problematiku iných dráhových infraštruktúr upresňuje a zosúlaďuje s existujúcimi trhovými faktormi. Navrhovaná právna úprava je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Návrh zákona nebude mať dopad na štátny rozpočet ani na rozpočty štátnych fondov, rozpočty vyšších územných celkov, ani na rozpočty obcí, nebude mať negatívny vplyv na životné prostredie a tiež nemá priamy dopad na zamestnanosť. Nutnosť prijatia návrhu zákona vyplýva tiež zo stanoviska Komisie Európskych spoločenstiev, podľa ktorého Slovenská republika je povinná v lehote dvoch mesiacov od dátumu 8. 10. 2009 prijať opatrenie na zabezpečenie súladu medzi slovenským právnym poriadkom v oblasti železničnej dopravy a európskymi smernicami, ktoré som takisto citoval pri predkladaní predchádzajúceho zákona. Pozmeňujúce a doplňujúce návrhy uvedené v spoločnej správe výborov Národnej rady Slovenskej republiky o výsledku prerokovania vládneho návrhu zákona odporúčam schváliť. Dovoľujem si vás, vážené pani poslankyne, páni poslanci, požiadať o prijatie predloženého vládneho návrhu zákona, o jeho schválenie a postúpenie do ďalšieho konania. Ďakujem za pozornosť, skončil som.
I. Šimko, minister vnútra SR: (2002-04-04):
Cieľom predmetného návrhu zákona je novým spôsobom upraviť sociálne zabezpečenie policajtov Policajného zboru, Slovenskej informačnej služby, Národného bezpečnostného úradu, Zboru väzenskej a justičnej stráže, Železničnej polície, colníkov a príslušníkov ozbrojených síl. Návrh predmetného zákona pri tom rešpektuje a zachováva špecifiká ich služobného pomeru, a preto vychádza najmä z doterajšej právnej úpravy sociálneho zabezpečenia policajtov, colníkov a príslušníkov ozbrojených síl. Možnosti zahrnutia sociálneho zabezpečenia policajtov a profesionálnych vojakov a tých ďalších kategórií, o ktorých som hovoril, do všeobecného systému sociálneho poistenia, bola venovaná osobitná pozornosť. Ukázalo sa však, že takéto riešenie by nezodpovedalo záujmom štátu na personálnom zabezpečení policajtov a personálnom zabezpečení profesionálnej služby v ozbrojených silách, nadbytočne by zaťažovalo štátny rozpočet, vytváralo by nutnosť duplicitnej administratívy a zhoršilo by doterajšiu úroveň sociálneho zabezpečenia policajtov a profesionálnych vojakov. Dôsledkom by bola požiadavka vytvoriť systém štátnych dávok dopĺňajúcich profesionálnym vojakom dávky poskytované zo všeobecného systému sociálneho poistenia. Takéto riešenie by nemalo analógiu ani v systémoch sociálneho zabezpečenia policajtov a profesionálnych vojakov v štátoch Európskej únie a NATO. Uzákonenie sociálneho zabezpečenia policajtov a profesionálnych vojakov, ich služobných pomerov, služobných platov a služobných príjmov spolu s materiálnym zabezpečením vytvára základné motivačné, stimulačné a garančné faktory výkonu služby. Predkladaný návrh nadväzuje na legislatívny vývoj sociálneho zabezpečenia policajtov a profesionálnych vojakov na Slovensku a v bývalom Česko-Slovensku a opiera sa o poznatky získané zo systémového riešenia sociálneho zabezpečenia v európskych krajinách a v Spojených štátoch. Predložený návrh zákona o sociálnom zabezpečení policajtov a vojakov bol vypracovaný tak, po prvé, aby zachoval princípy sociálneho poistenia pri vecnej samostatnosti a organizačnej nezávislosti na všeobecnom dávkovom systéme nemocenského poistenia a dôchodkového poistenia s cieľom zohľadňovať sociálne udalosti v živote policajtov a profesionálnych vojakov a príslušníkov ich rodín, ktoré vyplývajú zo špecifických dôsledkov služby v ozbrojených zboroch a v ozbrojených silách, po druhé, aby bol jedným z rozhodujúcich motivačných stimulačných a garančných faktorov služby policajtov a profesionálnych vojakov, ktoré zároveň napomáhajú modelovaniu ich personálneho zabezpečenia a priebehu služby, po tretie, aby rozhodujúcimi pre nárok na dávky a ich výšku boli len doba služby v ozbrojených zboroch a ozbrojených silách a kvalifikovaný príjem dosiahnutý v období pred vznikom zákonom ustanovenej sociálnej udalosti, teda princíp výsluhy, po štvrté, aby obsahoval určité preferencie výkonu služby a aby bol kompatibilný so systémom všeobecného sociálneho poistenia, po piate, aby sa vytvoril optimálny spôsob financovania dávok a služieb sociálneho zabezpečenia policajtov a vojakov... (Ruch v sále.)
Štefanec, Ivan, poslanec NR SR (2013-11-26):
Áno, ďakujem, pani podpredsedníčka. Ďakujem aj kolegyni a kolegom za komentáre a podporu v týchto ich stanoviskách. Naozaj je dobré, že tá účelová dotácia odtiaľ vypadla. Je to evidentne výsledok našej opozičnej snahy a súhlasím aj s tými komentármi, ktoré hovoria o potrebe podpory cestovného ruchu. Mimochodom, to bol zákon, ktorý bol pripravený za minulej vlády Ivety Radičovej, kde vznikla podstata z tých organizácií cestovného ruchu, ktoré momentálne fungujú. Takže nie je nutné tú štruktúru zásadne meniť. Cestovný ruch naozaj si zaslúži podporu a evidentne tam, kde fungujú tieto regionálne napríklad organizácie cestovného ruchu, mimochodom v štyroch z ôsmich samosprávnych krajov, tak dokazujú, že majú tieto kraje jasne lepšie výsledky v prilákaní počtu zahraničných turistov. Takže táto organizácia má svoju logiku, má svoj význam, má svoju opodstatnenosť a aj to nakoniec funguje. O to, o to je väčším výkričníkom skutočnosť, že svojho času chcelo ministerstvo – a nie je tomu dávno, bolo to cez pána štátneho tajomníka Palka –, zobrať až 70 % dotácie týmto organizáciám cestovného ruchu. Ja sa obávam, že to bolo práve preto, aby bola, boli zdroje na túto účelovú dotáciu. Že sa to nepodarilo, je dobrou správou, a osobne si myslím, že nie je ani dôležité meniť a nemá ani logiku meniť tú štruktúru, ktorá v súčasnosti funguje. Takže ten návrh zákona v tej podobe, v akej je momentálne predložený, skutočne nemá žiadny význam. Ďakujem.
Laurenčík, Milan, podpredseda NR SR (2022-03-24):
Prosím, prezentujme sa a hlasujme o pozmeňujúcom návrhu pána poslanca Cmoreja. (Hlasovanie.) Prítomných 123, za 82, proti 7, zdržalo sa 34, hlasovali všetci. Konštatujem, že prvý pozmeňujúci návrh pána poslanca Cmoreja sme schválili. Nech sa páči, ďalšie návrhy.
Laurenčík, Milan, podpredseda NR SR (2020-07-14):
Ďakujem. Chcete reagovať na faktickú poznámku? Treba stlačiť tlačítko a ešte kartu máte v zariadení. Prosím vás, zapnite pána navrhovateľa.
B. Bugár, podpredseda NR SR: (2003-10-23):
Otváram rozpravu o tomto bode programu. Pýtam sa, kto sa hlási do rozpravy ústne, keďže som nedostal žiadnu písomnú prihlášku. Pán poslanec Brocka ako jediný. Končím možnosť prihlásiť sa do rozpravy ústne. Nech sa páči, pán poslanec.
Hrnčiar, Andrej, podpredseda NR SR (2017-10-10):
Končím možnosť nahlásiť sa s faktickými poznámkami. Dve faktické poznámky. Nech sa páči, pani poslankyňa Cigániková.
Laurenčík, Milan, podpredseda NR SR (2020-07-24):
Ďakujem. Na vaše vystúpenie evidujem šesť faktických poznámok. Nech sa páči, pán poslanec Ľuboš Blaha.
Plaváková, Lucia, poslankyňa NR SR (2024-04-30):
Ďakujem veľmi pekne. Nepochopila som celkom, že kedy sa teda tie dôvody presne dozvieme. Ale asi sa prihlásite do rozpravy, predpokladám. Dúfam, že to bude pred polnocou a, výborne. No, je faktom, že ste dôvody nemuseli uvádzať v tom vašom návrhu, ale ste ich uviedli. Vy ste boli prítomný na tom vypočutí na priebehu ústavnoprávneho výboru a tam jasne odznelo, odzneli argumenty, ktoré vyvracali tie dôvody, ktoré ste predložili. Takže to asi len dookola opakujeme. Jediný dôvod, ktorý sme počuli vo vzťahu k pánovi doktorovi Majerníkovi, tu spomínal pán poslanec Glück, ktorý sa mal týkať prípadu predsedu okresného súdu. Myslím si, že viac o tom povie kolegyňa Števulová ešte v rozprave. Ale aj priamo na tom zasadnutí ústavnoprávneho výboru doktor Majerník presne pomenoval, akým spôsobom hlasoval vo vzťahu k tejto situácii a dokonca hlasoval za uznesenie, ktoré konštatovalo, že postup sudcov a predsedu okresného súdu bol v súlade so zákonom. Čiže stále celkom nerozumiem, kde je ten argument, aký je ten dôvod, pretože nejak mi to nesedí úplne s tou realitou, ktorá je potvrdená uznesením, ktoré je verejne dostupné a dá sa veľmi ľahko dohľadať, ale asi teda sa možno dozvieme aj tých ďalších 28. dôvodov, ktoré sa, predpokladám, ale týkajú pána Mazáka, ale dôvody, ktoré sa týkajú člena Súdnej rady pána Majerníka, sme vlastne nepočuli žiadne. Tak som zvedavá teda, čo sa dozvieme neskôr. Ďakujem.
Krajčí, Marek, poslanec NR SR (2022-12-22):
Ďakujem pekne. Teraz o ďalšom pozmeňujúcom návrhu pani poslankyne Bittó Cigánikovej a Viskupiča nemožno dať hlasovať, lebo sme schválili body z informácie 5 až 12 a 14. (Reakcia z pléna.)
Bugár, Béla, podpredseda NR SR (2017-01-31):
Takže, pán poslanec, vy, ktorý hovoríte o porušení procedurálnych návrhov, teraz ste porušili procedurálny návrh. Takže papier nemáte, nemáme o čom hlasovať. (Povedané so so smiechom a smiech v sále.) Takže program 12. schôdze Národnej rady ideme schvaľovať. Nech sa páči, prezentujme sa a hlasujme. (Hlasovanie.) Prítomných 142 poslancov, za 116, proti 9, zdržalo sa 15 poslancov, 2 nehlasovali. Konštatujem, teda že návrh programu 12. schôdze Národnej rady sme schválili. Takisto vás chcem informovať, že dnes budeme hlasovať o 17.00 hod. poobede a v ďalších rokovacích dňoch, ako je to zvykom, o 11.00 hod. a o 17.00 hod., pokiaľ, samozrejme, nepríde potom nejaký iný návrh v prípade potreby. Takže, panie poslankyne, páni poslanci, pristúpime k prvému bodu programu, ktorým je návrh na zmeny v zložení stálej delegácie Národnej rady Slovenskej republiky . Návrh máte pod tlačou 411. Navrhuje sa zmena v zložení stálej delegácie Národnej rady v Parlamentnom zhromaždení Rady Európy, a to tak, aby v zložení delegácie bola aspoň jedna členka žena v súlade so stanovami delegácií. Takže náhradníčka delegácie pani poslankyňa Renáta Kaščáková bude vymenovaná za členku delegácie namiesto člena delegácie pána poslanca Martina Poliačika, ktorý, samozrejme, tým pádom sa stane náhradníkom. Chce sa niekto z poslancov, k tomuto bodu sa vyjadriť? Pán poslanec Madej, chcete sa vyjadriť? Nech sa páči.
Hrušovský, Pavol, podpredseda NR SR (2010-12-08):
Hlasujeme o pozmeňovacom návrhu pána poslanca Galisa. (Hlasovanie.) 147 prítomných, 69 za návrh, 73 proti, 5 sa zdržalo. Pozmeňovací návrh pána poslanca Galisa sme neschválili. Prosím, dajte hlasovať o návrhu, ktoré predložil pán poslanec Čaplovič.
Matovič, Igor, poslanec NR SR (2012-06-29):
Chcel som iba vystúpiť, aby ste tie faktické, čo chceli dať, mohli dať, takže nech sa páči.
V. Veteška, podpredseda NR SR: (2007-12-11):
Otváram všeobecnú rozpravu. Písomné prihlášky som nedostal. Pýtam sa, kto sa ústne hlási do rozpravy. Nikto sa nehlási. Končím možnosť ďalších prihlášok do rozpravy. Vyhlasujem rozpravu za skočenú. A prerušujem rokovanie o tomto bode programu. Teraz bude nasledovať prvé čítanie o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby (tlač 487). Návrh na jeho pridelenie na prerokovanie výborom je v rozhodnutí č. 491. Opäť prosím podpredsedu vlády a ministra spravodlivosti pána Harabina, aby vládny návrh zákona uviedol. Š. Harabin, podpredseda vlády a minister spravodlivosti SR: Vážený pán podpredseda Národnej rady Slovenskej republiky, vážené panie poslankyne, vážení páni poslanci, vládny návrh zákona, ktorým sa mení a dopĺňa zákon č. 221/2006 Z. z. o výkone väzby, predložilo ministerstvo do legislatívneho procesu na základe Plánu legislatívnych úloh vlády na rok 2007. Hlavnou zmenou v navrhovanom zákone je upustenie od ukladania sankcií za priestupky osobe, ktorá je vo väzbe podľa zákona o výkone väzby, v dôsledku čoho sa priestupky takejto osoby budú riešiť výhradne na základe priestupkového zákona. A ďalšou významnou zmenou je čiastočné upustenie od aplikácie zákona o správnom konaní pri ukladaní disciplinárnych trestov týmto osobám za disciplinárne previnenia, ktorými porušili zákon o výkone väzby a všeobecne záväzné právne predpisy naň nadväzujúce a vnútorný poriadok v miestach výkonu väzby, vytvorením osobitnej procesnej úpravy postihu disciplinárnych previnení v zákone o výkone väzby. Jeden z podstatných zásahov návrhu zákona je nová úprava predvádzania osôb vo väzbe pred orgány činné v trestnom konaní, obhajcu alebo inej oprávnenej osoby v miestach, kde sa vykonáva väzba. Navrhovanou zmenou sa sleduje úspora pracovných síl bez toho, aby boli dotknuté práva oprávnených osôb. Jedným z obmedzení práv obvineného je prijať v balíku zaslanom do ústavu cigarety a iné tabakové výrobky. Týmto návrhom sa sleduje sťažiť možnosť prieniku drog do ústavov na výkon väzby. Z uvedených dôvodov si vás dovoľujem, vážené panie poslankyne, páni poslanci požiadať o podporu predloženého vládneho návrhu zákona. Ďakujem.
D. Lipšic, poslanec: (2006-12-07):
Druhá vec, čo ma zaujala, pán poslanec v úvode povedal, že rozprava je celkom kľudná, pokojná, sem-tam sú také ostrejšie vyjadrenia. Trochu ma prekvapuje taká úzkostlivosť, citlivosť u vládnej koalície, ja som zo strany opozície nepočul ani jednu osobnú invektívu, ale z druhej stany zazneli slová o sociálnom netvorovi, čo je veľmi nepekné podľa mojej mienky. Môžem mať rôzny názor na sociálnu politiku bývalej vlády, ale to už je osobná invektíva. Takže by si mali vládni poslanci uvedomiť buď jedno, buď nebudú takí útlocitní, alebo sa vyvarujú osobných invektív. Jedno alebo druhé. Proste merajte rovnakým metrom na každého.
Kadúc, Miroslav, poslanec NR SR (2012-07-27):
Ďakujem za slovo. Ja by som chcel pánovi kolegovi Feckovi poďakovať za obsažný, výpovedný, vecný a hlavne nápomocný prejav a možno trošku k tej ochrane spotrebiteľa, ja som za každých okolností, aby bol spotrebiteľ chránený, ale dovolím si poukázať na judikatúru Európskeho súdu pre ľudské práva a dá sa povedať, že aktuálnu, ktorá poukazuje na to, že vždy treba pri kontraktoch so spotrebiteľom sledovať jednak osobu spotrebiteľa, a tiež okolnosti, za ktorých bola zmluva uzatvorená. Ďakujem.
Danko, Andrej, predseda NR SR (2016-05-20):
Ďakujem, uzatváram, hlási sa niekto do rozpravy? Uzatváram možnosť s prihlásením sa do rozpravy a poprosím, aha, ešte reakcia na pána Budaja. Pán Mihál.
Kaník, Ľudovít, poslanec NR SR (2011-02-08):
To, čo potrebujeme, je viac práce pre ľudí. A to nedosiahneme ani eurofondami, ani ničím, ale tým, že spružníme trh práce. Po prijatí novely, ktorú som už spomínal, postupne poklesla nezamestnanosť až na 7 %. Dnes ju máme vysokú práve po tom, ako bol deformovaný Zákonník práce, na čo som upozorňoval okamžite a hneď už pri príprave tejto deformácie, ktorú ste urobili vy. A vy máte na svedomí rast nezamestnanosti, ku ktorému kríza iste prispela, ale vy ste nijakým spôsobom na to pozitívne nereagovali. Naopak, ste prejavy krízy ešte prehĺbili svojou nesprávnou a zlou politikou, ktorá v konečnom dôsledku oberala a dodnes oberá ľudí o prácu, a preto by sme nemali váhať ani chvíľu a napraviť tieto deformácie.
Blanár, Juraj, podpredseda NR SR (2021-10-21):
Pán poslanec Kočiš.
Číž, Miroslav, podpredseda NR SR (2015-01-28):
Pán poslanec Petrák má slovo teraz.
Marosz, Ján, poslanec NR SR (2019-05-14):
Vážený pán predseda, ja sobášiť nechcem, ale podať informáciu z výboru môžem. Takže dovoľte, aby som podľa § 73 ods. 1 vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 17. júna 2019 a v gestorskom výbore do 18. júna 2019. Odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní a takisto, aby bol pridelený výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Šimečka, Michal, podpredseda NR SR (2023-11-15):
Ďakujem veľmi pekne. A teraz vystúpi pán poslanec Baláž. Prosím, máte slovo.
Jurinová, Erika, podpredsedníčka NR SR (2012-11-06):
Pán poslanec Škripek.
Szőllős, Ján, poslanec NR SR (2021-10-05):
Bol som vyzvaný, aby som reagoval, tak reagujem. Je mi ľúto, že asi nie je rozumieť tomu, čo človek jasne povie, ja som vôbec nepovedal, že nejako ženy nerozmýšľajú alebo my chceme učiť ženy rozmýšľať, to tam nezaznelo, ohradzujem sa voči vašej interpretácii, že by som nejako diskreditoval alebo dehonestoval ženy, že nevedia rozmýšľať. Naopak, bez ohľadu na to, či ide o potraty, alebo nejde o potraty, povedal som a stále budem hovoriť, keď sa máte niekto v takých, akejkoľvek závažnej veci rozhodnúť, potrebuje informácie a čas, potrebuje dostatok informácií a dostatok času, aby sa mohol zodpovedne, slobodne rozhodnúť, slobodne rozhodnúť, slobodné rozhodnúť na základe dostatočných informácií a mať na to dostatok času, to je to, čo som chcel povedať a čo hovorím, a to je výsostne liberálne, aby človek, ak sa o čomkoľvek rozhoduje, a nielen o takejto závažnej veci, ale toto je veľmi závažná vec, aby mal na to dostatok času a dostatok informácií, na základe ktorých sa rozhodne. To som chcel povedať, bodka! Neskladajte mi do úst to, čo som nepovedal!
P. Paška, predseda NR SR: (2006-10-17):
Chcete reagovať? (Odpoveď z pléna.)
Glváč, Martin, podpredseda NR SR (2018-02-13):
Pán poslanec Goga Pavol.
Kuffa, Štefan, poslanec NR SR (2020-05-15):
Ďakujem za slovo. Pán Pročko, vy ste tak vystúpili, ako keby ste vôbec žiadne deti nemali. A ste, neviem, či členom, či predstaviteľom nadácie, ktorej nepoznáte ani meno. Načo ste nám to tu rozprávali? (Reakcie z pléna.) Pár dní dozadu som sa dozvedel, že ste šéfom pizzerie a ste tu pozývali kolegov na pizzu. Myslím, že tie maškarády, tie vám seknú ako dobré a držte sa toho svojho remesla. Tam, tam, aspoň si myslím, že ste priemerný, nechcem povedať, že dobrý, lebo možno na mnohých vašich poznámkach sa nedá ani zasmiať, lebo sú plné invektív a urážok. Pani ministerka Tomanová je odborníčkou v sociálnej oblasti a dlhoročnou. Celý život toto robila. Celý život tieto veci robila. A vy sa tuná pasujete za nejakého ochrancu detí, jak keby neviem čo vy ste svetoborné vo svojom živote zrobili. Neviem o ničom takom. O ničom. Viete, čo to je? Nič neviem, že by ste voľačo urobili pre tie deti. A viete, ja vám poviem, pán Pročko, takto, áno, veľakrát sú situácie také, že deti sa, aj deti v dnešnej dobe sa ocitajú aj na uliciach, a nie sú to len deti, ale aj ich rodičia. A na rozdiel od vás, my Kuffovci sa o tieto núdzne rodiny a tieto deti dlhodobo a dlhoročne sa o to staráme. Vy takto suverénne tuná vystúpite a kritizujete bývalú ministerku práce, sociálnych vecí a rodiny, ktorá naozaj, si dovolím povedať, veľmi veľa urobila v sociálnej oblasti pre Slovensko. A na rozdiel od vás neviem o vašich aktivitách vôbec nič, že by ste možno len také núdzne deti pozvali na tú pizzu. Skúste ich pozvať. Nie nás tu pozývajte. Skúste ich pozvať, im urobte to pohostenie. Ale ešte veľa sa nájde takýchto detí na Slovensku, ktoré aj pociťujú a vedia, čo je hlad.
Laurenčík, Milan, podpredseda NR SR (2021-05-07):
Faktickú poznámku má pripravenú aj pán poslanec Eduard Kočiš. Nech sa páči.
Šeliga, Juraj, podpredseda NR SR (2020-11-04):
Pán poslanec Valášek.
Kollár Boris, predseda NR SR (2022-05-06):
Dávam o tomto hlasovať. Prezentujme sa a hlasujme. (Reakcia z pléna,) Pán kolega, o procedurálnom návrhu môžem dať hlasovať kedykoľvek, keď to pomáha veci, môžete sa sťažovať na lampárni. Hlasujeme o tomto pozmeňujúcom návrhu pána poslanca Pčolinského. (Hlasovanie.) Prítomných 116 poslancov, za 91, proti 13, zdržalo sa 10, nehlasovali 2. Uvedený návrh sme schválili. O tomto návrhu zákona budeme hlasovať v utorok, pán kolega. Vážené pani poslankyne a vážení páni poslanci, predtým ako budeme pokračovať v prerušenom rokovaní hlasovaním, dovoľte mi na balkóne rokovacej sály privítať predsedu Ukrajinsko-slovenskej skupiny priateľstva s delegáciou, takže vítam pána Anatolija Kosťucha a jeho delegáciu. (Potlesk.) Rovnako vás chcem informovať, že, tlmočiť vám, mám pozvanie našeho priateľstva od pána predsedu Ukrajinsko-slovenskej skupiny priateľstva a máme do týždňa-dvoch vycestovať do Kyjeva, do parlamentu, takže kto má záujem, môže sa prihlásiť a takúto skupinu priateľstva s Ukrajinou môžeme vyslať aj my do dvoch týždňov do Kyjeva. Takže ešte raz vám za pozvanie ďakujeme. A pevne verím, že sa s viacerými stretneme s vami priamo v Kyjeve. Teraz, predtým ako budeme pokračovať v prerušenom rokovaní hlasovaním, dovoľte mi vás informovať, že som podľa § 21 ods. 1 zákona o rokovacom poriadku pozval pozval prezidenta Ukrajiny Volodymyra Zelenského, aby vystúpil na 65. schôdzi Národnej rady prostredníctvom telemosta budúci týždeň v utorok 10. mája od 12.00 hod. Vystúpenie prezidenta Ukrajiny simultánne tlmočené bez možnosti poslancov klásť otázky. V tento deň by bola o 11.45 hod., resp. po hlasovaní o 11.00 hod. vyhlásená prestávka do 12.00 hod. Po skončení vystúpenia prezidenta by bola obedňajšia prestávka do 14.00 hod. Teraz dávam hlasovať o súhlase Národnej rady s vystúpením prezidenta Ukrajiny na 65. schôdzi Národnej rady a s postupom, ako som uviedol. Prosím, prezentujme sa hlasujeme. (Hlasovanie.) Prítomných 116 poslancov, za 101, proti 14, nehlasoval 1. (Potlesk.) Konštatujem, že Národná rada vyslovila súhlas s vystúpením prezidenta Ukrajiny s uvedeným postupom. Budeme pokračovať hlasovaním o prvom čítaní o návrhu poslanca... poslancov Schlosára a Sulanovej na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlač 982), bod 53 schváleného programu. Prosím predsedníčku výboru pre zdravotníctvo pani poslankyňu Janu Bittó Cigánikovú, aby uviedla hlasovanie. (Hlasovanie o návrhu poslancov Národnej rady Slovenskej republiky Rastislava Schlosára a Magdalény Sulanovej na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 982.)
Linhart, Patrick, poslanec NR SR (2022-09-27):
Ďakujem za slovo, pán predsedajúci. Pán poslanec Monsanto, ja naozaj neviem akože, ja sa neviem ani k tomu vyjadriť. Čo, čo, čo, čo tu trepete?! Čo trepete, čo ste tu trepal, tie, tie bláboly, desať minút ste nás pripravil o čas s vašimi blábolami! Vy ste mali v rukách ministerstvo hospodárstva! SaS, strana amatérov Slovenska, mala v rukách ministerstvo hospodárstva. Nerobili ste absolútne nič! Čo trepete, čo vkladáte tu slová predsedovi, ktoré nikdy nepovedal?! Ja vám odporúčam len jedno, pán Monsanto, menej gemo kukurice a viac rozumu. Ďakujem.
Grendel, Gábor, podpredseda NR SR (2023-06-15):
Pán poslanec nemá doplňujúcu otázku, takže ďakujeme za odpoveď. Otázka č. 3 je od pani poslankyne Romany Tabák pre ministra školstva, vedy, výskumu a športu, otázka znie: „V írskom mestečku Greystones sa zhodlo na zákaze...“ Ešte raz, „v írskom mestečku Greystones sa zhodlo na zákaze smartfónov pre malé deti, aby sa predišlo nebezpečenstvu smartfónov, ktoré môžu spôsobovať úzkosť alebo vystavovať deti obsahu pre dospelých, s tým, že dostanú smartfón až na strednej škole. Aký máte názor na tento krok? Privítali by ste podobnú zmenu na Slovensku? Plánujete spraviť nejaké odporúčanie, kedy by deti mali dostať svoj prvý smartfón?“ Nech sa páči, pán minister Daniel Bútora, máte slovo.
Bugár, Béla, podpredseda NR SR (2016-12-06):
Pani podpredsedníčka, nech sa páči, môžte reagovať.
Šeliga, Juraj, podpredseda NR SR (2020-11-03):
Páni poslanci, vyzývam vás, aby ste išli predložiť toto potvrdenie. Pôjdete ho predložiť?
Pellegrini, Peter, predseda NR SR (2015-09-22):
Poprosím, kľud, aby sme...
B. Bugár, podpredseda NR SR: (2002-02-15):
(Hlasovanie.) Prítomných je 97 poslancov, za návrh 32, proti 2, zdržalo sa 56, nehlasovali 7. Konštatujem, že ani tento návrh pána poslanca Jasovského nebol prijatý.
Sulík, Richard, predseda NR SR (2011-07-01):
Ďakujem pekne. Poprosím predsedu výboru pre financie a rozpočet poslanca Jozefa Kollára, aby informoval Národnú radu o výsledku prerokovania správy vo výbore.
Jurinová, Erika, podpredsedníčka NR SR (2014-11-10):
Pán poslanec Hudacký.
Suja, Miroslav, poslanec NR SR (2021-03-17):
Ďakujem za slovo, pán podpredseda. Ďakujem za veľmi dobré vystúpenie, pani kolegyňa. Viete, príroda nás predurčila, či sme mužom, alebo ženou, a žiadny zákon to nezmení. Ani Európska únia to nezmení. Príroda je v tomto prípade silnejšia. Viete, počúvame tu rôznych ekoteroristov, ekoaktivistov, ako sa bijú za prírodu, ale pri tomto jasnom prípade im je to akosi jedno a nepočujeme nejaké hlasy z Európskej únii, zachovajme tak ako zdravé životné prostredie, prírodu, tak aj to jedinečné, čo príroda určíje, určuje, že muž je muž, žena je žena a toto je základ rodiny, nič iné. Keby viacerí kolegovia, títo ekoaktivisti a podobné teroristi, ja ich nazývam teroristami väčšinou, lebo to len zneužívajú na rôzne fondy, aby sa obohacovali, sa trošku bili aj za spo... za rodinu, ale tam to nevidíme. Preto ešte raz ďakujem, pani kolegyňa, za vaše vystúpenie.
Grendel, Gábor, podpredseda NR SR (2021-09-22):
Pani spravodajkyňa, záverečné slovo, nech sa páči.
P. Paška, predseda NR SR: (2008-05-14):
(Hlasovanie.) 141 prítomných, 121 za, 1 proti, 18 sa zdržalo, 1 nehlasoval. Konštatujem, že sme pridelili návrh zákona výborom a určili lehoty na prerokovanie. Pán Iván Farkas bude uvádzať v prvom čítaní hlasovanie o vládnom návrhu zákona o kolkových známkach a o zmene a doplnení niektorých zákonov . Je to tlač 607.
Pellegrini, Peter, podpredseda NR SR (2020-05-14):
Pán poslanec Mizík.
Pollák, Peter, poslanec NR SR (2020-04-28):
Ďakujem, pán predseda. Pán kolega, však ale my všetci vieme, že sa vám z PVV niektoré veci aj páčia, aj by ste za ne zahlasovali, no nemôžete, lebo nepatríte k OĽANO, SaS, SME RODINA alebo strane ZA ĽUDÍ. Áno, nepatríte k stranám, ktoré vo voľbách dostali dostatočný počet hlasov na to, aby ľudí zastupovali v koalícii, možno aj preto ste ľudí z týchto strán v minulej rozprave každého jedného nevkusne osočili. Napríklad vypichnem len to, čo ste spomínali o kupovaní hlasovaní, a jeho nezmyselné odôvodnenie toho, prečo mal premiér v jednej dedine, v meste viac hlasov a v inej menej, že to automaticky znamená, že si hlasy kúpil tam, kde ich mal viac. Mňa tiež nevolili len komunity menšín, tak, prosím, neprekrúcajte skutočnosť a realitu si neprispôsobujte pre vaše videjká na Facebooku. Aj vy ste mali v Banskobystrickom kraji viac hlasov ako v Bratislavskom kraji a kritizuje vás niekto, že ste si tam hlasy kúpili? Dokonca si nemyslím ani, že v Bystrici sú všetci, čo vás volili, extrémisti. Ak áno, nech sa všetci teda prihlásia. Viete, nikto vyjadrenia časti PVV a iné informácie takto nezmyselne neinprete..., neinterpretuje ako vy. To vie len vaša strana a vy osobne. Opäť raz chcete a vytvárate akési hoaxy, ktoré, mimochodom, využívate ako nástroj PR, ale viete čo, ľudia aj my poslanci sme si už na takéto prekrúcania a skutočnosti a zlú interpretáciu zvykli. Všetci vás poznáme presne s takou vizitkou. Vizitkou, že prekrúcate a zle interpretujete skutočnosti, fakty, a všetci vieme, že prekrúcate aj históriu a pomáhate si presne tak týmto zlou, touto zlou nepravdivou interpretáciou faktov, ktorá je mnoho, ale mnohokrát vystrihnutá z kontextov. Kľúčový odkaz PVV je, že budeme vždy hovoriť pravdu. Keď sa vám, keď sa nad tým zamýšľam, je mi jasné, že ho nechcete podporiť, lebo vy pravdu radšej, ako hovoríte, tak prekrúcate a popierate. Prekrúcate aj históriu, vedia to o vás všetci. Vedeli to o vás už aj vaši spolužiaci na strednej, ako sme sa mohli viacerí dočítať. (Potlesk.)
Bugár, Béla, podpredseda NR SR (2017-04-07):
Na vystúpenie pani poslankyne s faktickými dvaja. Končím možnosť sa prihlásiť. Pán poslanec Mihál.
M. Hort, podpredseda NR SR: (2007-09-19):
S faktickými poznámkami sa prihlásili pán poslanec Mikloš, pán poslanec Číž, pán poslanec Petrák, pán poslanec Halecký. Končím možnosť prihlásenia sa s faktickou poznámkou. Slovo má pán poslanec Mikloš.
Šeliga, Juraj, podpredseda NR SR (2021-02-05):
Ďakujeme pekne, pán minister. Pani predsedníčka výboru, nech sa páči.
Šimečka, Michal, podpredseda NR SR (2024-06-14):
Ďakujem veľmi pekne. Takže ako navrhovateľ máte slovo v rozprave.
Sulík, Richard, predseda NR SR (2010-11-30):
Prepáčte, pán minister, opäť, poprosím ctených kolegov, keby mohli svoje rozhovory viesť vonku na chodbe, a poprosím o kľud v miestnosti. Veľmi pekne vám ďakujem. Nech sa páči.
Hrušovský, Pavol, podpredseda NR SR (2011-07-11):
Pán poslanec Jarjabek.
Dostál, Ondrej, poslanec NR SR (2023-12-19):
Ďakujem. Pán poslanec Pročko vo svojom vystúpení si sa okrem iného ohradzoval voči vyrušovaniu zo strany koaličných poslancov. Takže ak sa niekto vyjadrí k tomu, k čomu si sa ty vyjadroval v rozprave, k vyjadrovaniu zo strany koaličných poslancov, je to v rámci faktickej poznámky, je to úplne v súlade s rokovacím poriadkom. Teda napríklad to, čo spravil pán poslanec Hargaš, ktorý reagoval na to, čo si hovoril v rozprave. Ja sa budem vyjadrovať k inej časti tvojho vystúpenia, k tej, kde si vyzýval opozičných poslancov, aby využili svoje právo diskutovať a diskutovali a diskutovali a dávali faktické, tak ja teda dávam faktickú. Ale možnože by veci trochu pomohlo, keby si sa vo svojom vystúpení viac zameral na návrh zákona, o ktorom rokujeme, lebo veď na tom návrhu zákona je množstvo veci, ktoré sa dajú kritizovať. Mnoho tu už zaznelo, ale mnohé sa dá, dá povedať ešte, ešte stále ďalej. A bolo by to, bolo by to lepšie nielen preto, že nehrozí ti potom, že ti predsedajúci bude chcieť odobrať slovo, ale možnože aj tých reakcií, ktoré by prišli na teba vo forme faktických poznámok, by bolo viac. Lebo áno, vieme, že táto koalícia je zlá, ale mali by sme hovoriť o návrhu zákona. A ešte ma zaujala tá tvoja výzva na záver, že spojme sa, milá opozícia, ktorú si povedal asi dve minúty po tom, čo si si kopol do predsedu poslaneckého klubu Progresívneho Slovenska Martina Dubéciho, že si niečo šeptá s Pellegrinim. A teda vlastne si si kopol do predsedu poslaneckého klubu, vďaka ktorému tu ešte v tejto chvíli diskutujeme o tomto návrhu zákona. Lebo keby sa oni nezapájali do rozpravy a do faktických, tak už by sme asi skončili. Takže tento spôsob spájania opozície sa mi nezdá úplne opti... (Prerušenie vystúpenia časomerom. Potlesk.)
Grendel, Gábor, podpredseda NR SR (2021-11-24):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Jarjabek ako jediný, končím možnosť prihlásiť sa ústne do rozpravy. Nech sa páči, pán poslanec.
Sulík, Richard, poslanec NR SR (2013-12-06):
Aha, fiškálny sup je úplne v poriadku, to nie je urážka, hej, ale fiškálny analfabet je teda urážka. To chcete vážne povedať, pani predsedajúca?
P. Kubovič, poslanec: (2010-02-04):
Pán Podmanický, veď ja som nepovedal, že všetko je vyvažované tak, že by to malo byť len v jedných rukách, ale všetky tie prvky, ktoré sa tam idú meniť, sa tak naznačujú a ja aj si viem predstaviť diskusiu na to, že poďme mať postavenie silného starostu, ale poďme o tom potom verejne diskutovať a povedzme, že to je vôľa. Nerobme to takouto skrytou formou. Ja som to neodmietol, ja som povedal, že to nerobme touto formou. Potom prijmime nový zákon, v ktorom to jasne pomenujeme, že účelom tohto zákona je, že chceme mať silných a oveľa silnejších starostov oproti zastupiteľstvu. Ja nenamietam. A k tomu konkrétnemu výkonu, no tak naozaj, ako sa to má udiať? Veď naozaj ste svedkami aj v televízii zasadnutí zastupiteľstiev, kde tieto veci naozaj prebiehajú tak, ako som to povedal. A zase je rozdiel medzi zastupiteľstvom obce, ktoré má riešiť problémy pre 200 obyvateľov a pre mesto, ktoré má 50 tisíc. Tak prečo neurobíme dva separátne zákony? Prečo to nerozdelíme? Prečo aj na nad týmto neporozmýšľame? Nemôžeme to všetko šiť jednou horúcou ihlou. A k pánovi ministrovi chcem len k tomu trestnému konaniu povedať. Áno, viem, že to vedie prokurátor, ale vyšetrovateľov na tomto prípade za to obdobie trikrát vymenila polícia, čiže policajný zbor a ten je pod jeho vedením, preto som mu to pripomínal.
Grendel, Gábor, podpredseda NR SR (2022-02-25):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. (Reakcia z pléna.) Ospravedlňujem sa. Á, tak už ide zoznam. Takže beriem späť. Jedna písomná prihláška od pána poslanca Borisa Suska. Nech sa páči, pán poslanec.
Muňko, Dušan, poslanec NR SR (2014-11-09):
Pán poslanec, u vás som už zvyknutý na to, že tárate a ste demagóg. Pokiaľ sa týka Slovenských elektrární, veď v zmluve je zakotvené, že sa budú stavať a musia dostavať z dividend 3., 4. blok. Čiže premiér nič nechcel dosiahnuť iné, len to, čo je v zmluve zakotvené a čo zakotvila predchádzajúca vláda. Nebudem sa vracať k alternatívnym zdrojom, lebo to nemá význam, tomu vôbec nerozumiete, tak ako nerozumiete PPP projektom. Každý PPP projekt, ktorý táto republika získa, môže sa spraviť. Pýtam sa vás: Čo budú znamenať tie peniaze za 40 rokov z hľadiska inflácie? Ale zbytočne vám je to vysvetľovať, lebo, viete, tak ste tu povedali, keď ešte len ste nastúpili do parlamentu, že vás niekto uplácal zo strany SMER dvadsiatimi miliónmi. Do dnešného dňa som sa nedozvedel, kto vás tými dvadsiatimi miliónmi uplácal. A viete, keby som sa vás mal pýtať na to, čo ste povedali pánovi Čentéšovi a čo je nahrané na serveri a bolo by asi zverejnené, tak asi nesedíte tam, kde sedíte teraz, a sedeli by ste niekde inde. Takže doporučujem vám zvažovať slová, čo hovoríte a kde ich hovoríte. Ďakujem.
Grendel, Gábor, podpredseda NR SR (2022-06-23):
Poprosím vás, kolegovia, aby ste nevykrikovali počas vystúpenia navrhovateľa. V opačnom prípade budem musieť siahnuť po nástrojoch v zmysle zákona o rokovacom poriadku.
Fecko, Martin, poslanec NR SR (2014-11-08):
Ďakujem pekne. Pán minister, tiež gratulujem k funkcii, hoci v takom období, v akom ste sa dostali, tak vám to nezávidím vôbec. Keď ste spomínali, že je to v každé roky ako na hojdačke, že sa to mení, tak sa chcem opýtať vlastne, vieme, aké chceme mať zdravotníctvo, a vieme, akými krokmi sa chceme k tomu dostať? Takže to keď si ujasníme, tak myslím, že by sme vedeli nájsť aj opozičné nejaké možnosti riešenia. Chcem veriť, že prinesiete spravodlivý a čerstvý vietor na rezort a že bude pokračovať. Ďakujem.
Vitteková, Anna, poslankyňa NR SR (2014-11-09):
Ďakujem. Pán predseda parlamentu, pán predseda vlády, kolegyne a kolegovia, predseda Národnej rady pridelil návrh skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi (tlač 1303) na prerokovanie všetkým výborom Národnej rady okrem výboru mandátového a imunitného, výboru pre nezlučiteľnosť funkcií, výboru pre európske záležitosti, osobitných kontrolných výborov na kontrolu činnosti NBÚ, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva a výboru na preskúmavanie rozhodnutí Národného bezpečnostného úradu do určeného termínu konania schôdze Národnej rady. Určil zároveň, aby ústavnoprávny výbor ako gestorský výbor pripravil na schôdzu Národnej rady správu o výsledku prerokovania uvedeného návrhu vo výboroch Národnej rady. Predložený návrh skupiny poslancov prerokovali 8. novembra 2014 ústavnoprávny výbor, výbor pre verejnú správu a regionálny rozvoj, výbor pre kultúru a médiá, výbor pre vzdelávanie, vedu, mládež a šport, výbor pre zdravotníctvo, zahraničný výbor, výbor pre financie a rozpočet, výbor pre pôdohospodárstvo a životné prostredie, výbor pre obranu a bezpečnosť, výbor pre ľudské práva a národnostné menšiny. Uvedené výbory k návrhu skupiny poslancov Národnej rady neprijali uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov. Výbor pre sociálne veci a výbor pre hospodárske záležitosti o návrhu nerokovali, nakoľko neboli uznášaniaschopné. Ako gestorský rokoval ústavnoprávny výbor 8. novembra 2014. Uznesením schválil správu o výsledku prerokovania návrhu skupiny poslancov Národnej rady na vyslovenie nedôvery predsedovi vlády Slovenskej republiky Robertovi Ficovi vo výboroch Národnej rady. Je to tlač 1303a. Ústavnoprávny výbor ma zároveň poveril, aby som podala správu o výsledku prerokovania uvedeného návrhu vo výboroch na schôdzi Národnej rady. Ďakujem.
Daniš, Zoltán, poslanec NR SR (2013-01-29):
Ďakujem za slovo, pani predsedajúca. Vážený pán kolega, dovoľte mi tiež zopár poznámok. Je skutočne škoda, keď sa nezaoberáme filozofiou zákona z pohľadu technického, ale doteraz prevládajú „argumenty“ a rôzne podozrenia. Rozhodne našou snahou by malo byť znižovať cenu elektriny, ktorá sa následne premieta do cien všetkých tovarov a služieb. O tomto by sme mali predovšetkým diskutovať. Plne preto súhlasím s názorom pána ministra Malatinského, že je potrebné podporiť vo väčšom rozsahu vysoko účinnú výrobu. Je preto správne, že predložená úprava nabáda vlastníkov alebo prevádzkovateľov, aby zdroje modernizovali alebo rekonštruovali a tak dosiahli vyššiu účinnosť, nižšie emisie a vôbec lepšiu hospodárnosť prevádzky a v konečnom dôsledku aj nižšiu cenu elektriny. Ďakujem.
Paška, Pavol, predseda NR SR (2014-05-27):
(Hlasovanie.) 134 prítomných, 91 proti, 43 sa zdržalo. Bod sme neschválili.
Grendel, Gábor, poslanec NR SR (2023-12-22):
Pán poslanec Hlina, ďakujem za vaše vystúpenie. Priznám sa, že tá informácia je pre mňa úplnou novinkou, keby sme vedeli, že niečo takéto je vo vzduchu, tak by sme určite prišli na prerokovanie tohto bodu. Chcem vás poprosiť, síce vám zostávajú už len dve minúty ako reakcia na faktické poznámky, ale ak by ste mohli oznámiť poslancom aspoň pár podrobností, o čo presne ide, lebo pokúšali sme sa teraz aj vygoogliť a dopátrať sa k tomu, v čom konkrétne je problém s nominantom tejto vlády s generálnym riaditeľom Sociálnej poisťovne, ale zatiaľ sa nám teda nepodarilo nájsť nejaké podrobnejšie informácie o tom, čo mal spáchať, kto mal byť obeťou, akým spôsobom trpel ten 90-ročný dôchodca, ktorého ste spomínali vo svojom prejave, a je nepochybné, že ak má takýto šrám na svojej minulosti generálny riaditeľ Sociálnej poisťovne, tak by sa tým aj Národná rada mala zaoberať. Nehovorím, že tu a teraz na tomto hlasovaní, ale sú iné inštitúty, ktoré vieme využiť v rámci našich právomocí, kým nám ich koalícia, samozrejme, nevyškrtne zo zákona o rokovacom poriadku, ale aj tomu sa potom prípadne prispôsobíme. Zatiaľ tie práva máme, takže ak budeme vedieť o tom možno trochu viac podrobností, tak môžeme sa poradiť, ako využiť tieto zákonom dané práva, aby sme sa o tom dozvedeli viac a aby sme potom prípadne volali aj po vyvodení zodpovednosti voči generálnemu riaditeľovi Sociálnej poisťovne a aj voči tým, ktorí ho do tejto funkcie navrhli, prípadne menovali. Ďakujem pekne.
Grendel, Gábor, podpredseda NR SR (2020-05-19):
Pýtam sa, či sa chce niekto prihlásiť do rozpravy ústne. Dvaja páni poslanci. Končím možnosť prihlásiť sa do rozpravy. Ako prvý vystúpi pán poslanec Osuský.
Bugár, Béla, podpredseda NR SR (2017-06-13):
Na vystúpenie pani poslankyne s faktickými – traja. Končím možnosť sa prihlásiť. Pán poslanec Petrák.
Figeľ, Ján, podpredseda NR SR (2012-06-27):
Ďakujem pekne. Nech sa páči, pán poslanec Brixi.
Vašečka, Richard, poslanec NR SR (2022-11-08):
Pán predsedajúci, ďakujem za slovo. V rozprave k uvedenému návrhu zákona vystúpil jeden poslanec a bol podaný jeden pozmeňujúci a doplňujúci návrh. Spoločná správa neobsahuje žiadne pozmeňujúce a doplňujúce návrhy vyplývajúce z rokovaní výborov v druhom čítaní. Pristúpime preto k hlasovaniu o návrhu, ktorý som podal v rozprave, teda o mojom pozmeňujúcom návrhu. Pozmeňujúci a doplňujúci návrh je v členení troch novelizačných bodov, o ktorých budeme hlasovať spoločne. Prosím, pán predsedajúci, dajte hlasovať o mojom pozmeňujúcom návrhu podanom v rozprave.
Laššáková, Jana, podpredsedníčka NR SR (2013-05-28):
Na vystúpenie pani poslankyne dvaja páni poslanci, pán poslanec Hudacký a pán poslanec Martvoň. Končím možnosť prihlásiť sa s faktickými poznámkami. Nech sa páči, pán poslanec Hudacký.
Šimečka, Michal, podpredseda NR SR (2023-12-15):
Ďakujem pekne. Pán poslanec Sulík.
A. Slafkovský, poslanec: (2009-09-10):
A o tom, že nejaké racio v návrhu je, myslím si, že kolega Halecký to povedal tiež dostatočne zrozumiteľne. Ak vám to niekto napísal, že máte to zmazať pod čiernu zem, prosím, prečítali ste, splnili ste domácu úlohu, ale to nič nehovorí o tom, že by ste prišli s nejakým návrhom, ako to riešiť. Pred týždňom bol návrh na vláde – zdvojnásobiť základné imanie Všeobecnej zdravotnej poisťovne, pretože už pomaly nemá z čoho vyplatiť poskytovateľov. Veď si uvedomte, že to zdravotníctvo je pred krachom, keď to pôjde takto ďalej. Štátna kasa je prázdna, zdravotnícke financovanie je vyčerpané. A kto tu bude poskytovať ďalej zdravotnícku starostlivosť? Mladí lekári a sestričky akonáhle budú môcť, pôjdu za roh, pôjdu preč a budeme darmo čakať na niekoho iného, kto tu nastúpi namiesto nich, keď ich nebude z čoho zaplatiť. Ďakujem.
Pellegrini, Peter, predseda NR SR (2015-04-17):
Vážené panie poslankyne, vážení páni poslanci, otváram tretí rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci: Dušan Čaplovič, Pavol Frešo, Igor Hraško, Ján Hudacký, Ladislav Kamenický, Ján Mičovský, Richard Raši, Boris Susko, Jana Vaľová a Ivan Varga. Pokračujeme v prerušenej rozprave o návrhu skupiny poslancov na odvolanie Jána Figeľa z funkcie podpredsedu Národnej rady Slovenskej republiky (tlač 1506). Poprosím pána podpredsedu Číža, aby zaujal miesto, a zároveň aj poslanca Martvoňa, aby zaujal miesto určené pre spravodajcov. Ďalším v poradí z ústne prihlásených rečníkov je pán poslanec Zsolt Simon, ktorému teraz odovzdávam slovo, pripraví sa pán poslanec Mikuš. Nech sa páči, pán poslanec, máte slovo.
Krajčír, Ľuboš, poslanec NR SR (2021-02-25):
Ďakujem pekne. Skúsim ja trošku kľudnejšie. Pani kolegyňa, ďakujem za vaše vystúpenie, naozaj povedali ste to veľmi správne. Núdzový stav je, žiaľ, aj pre mňa, žiaľ, mne tiež absolútne nevyhovuje, v tejto situácii nevyhnutný. Musíme si ale uvedomiť, aby sme ho dookola nepredlžovali, že treba možno sa zamyslieť a prijať trošku tvrdší lockdown, aby sme tu netestovali po krajine kade-tade a si to tu prenášali, ale naozaj si povedali, že či nestojí za to možno dva-tri týždne ísť do nejakého tvrdšieho lockdownu, aby sme naozaj odvrátili nápor v nemocniciach, odvrátili nápor pozitívnych a postupne sa mohli vracať k svojim životom a otvárať prevádzky. Ja takisto ako vy chcem veľmi pekne poďakovať všetkým lekárom, zdravotníkom, naozaj, že bojujú v tejto situácii a ospravedlňujem sa im za kolegov, ktorí tu naozaj len populisticky chcú blokovať tento lockdown a vám tým pádom pridávať prácu v tých nemocniciach. A pýtali ste sa na riešenie? Ja som počul od niektorých kolegov brómhexín s vodkou a podobné, podobné nezmysly. To sú ich riešenia. Toto je realita. Ďakujem.
Viskupič, Jozef, poslanec NR SR (2014-03-25):
Ďakujem. Rozumiem tvojim otázkam, ktoré dávaš a keďže viem, že z hľadiska signálov vo verejnosti robíš veľmi záslužnú robotu a práve preto si sa asi pýtal na osudy ľudí, ako je pán Žarnay alebo pani kontrolórka Lapinová, alebo aj Vanda Tuchyňová. Pre mňa je preto zarážajúce, ako bolo v úvodnom slove povedané, že toto konanie vydáva minimálne dva a podľa mňa až tri zlé signály. Potom ti chcem povedať, že tvoje spájanie statočných môže v tej symbolickej rovine ísť do zodratia tela, môžeš pospájať aj celé Slovensko, ak zodpovední tejto krajiny nebudú chcieť, nebudú môcť vysvetliť, prečo prichádza pri jasnom prípade a dvoch rozsudkoch človeka, ktorý pôvodne bol podozrivý z korupcie a keďže bol odsúdený, tak asi sa správal korupčne, sa v tomto prípade angažuje tak vysoký predstaviteľ štátu, ako je minister spravodlivosti a vydáva zlé signály voči ľudom zainteresovaným na tom, aby korupcia odhaľovaná bola, čiže orgánom činným v trestnom konaní voči súdnictvu, ale aj voči verejnosti, že niektorí ľudia požívajú vyššiu ochranu, ak kandidujú za koalície SMER-u, HZDS a SNS oproti úplne iným a obyčajným ľudom, ktorí na Slovensku žijú. Toto nie sú dobré signály a preto rozumiem aj tvojim legitímnym otázkam a tvojej viere a čakaniu, ako pán minister zareaguje. Ďakujem.
Grendel, Gábor, podpredseda NR SR (2021-11-09):
V rozprave vystúpi pán poslanec Jozef Hlinka, pripraví sa pán poslanec Andrej Stančík.